
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3175 

26 Νοεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθμ. 079833/25.10.2011 (Β' 2366) 
απόφασης των Υπουργών Οικονομικών, Ανά¬ 
πτυξης Ανταγωνιστικότητας και Ναυτιλίας και 
Αγροτικής Ανάπτυξης και Τροφίμων «Γεωργο- 
περιβαλλοντικές ενισχύσεις στο πλαίσιο ορισμέ¬ 
νων δράσεων του μέτρου 2.1.4 του Προγράμματος 
Αγροτικής Ανάπτυξης (Π.Α.Α) 2007-2013 “Αλέξαν¬ 


δρος Μπαλτατζής”», όπως ισχύει.». 1 

Τροποποίηση της απόφασης 3/304/10.6.2004 (ΦΕΚ 
901Β'/16.6.2004) της Επιτροπής Κεφαλαιαγοράς 
«Κανονισμός Λειτουργίας του Συστήματος Αυ¬ 
λών Τίτλων». 2 


ΑΠΟΦΑΣΕΙ Σ 

Αριθμ. 2605/147303 (1) 


Τροποποίηση της αριθμ. 079833/25.10.2011 (Β' 2366) 
απόφασης των Υπουργών Οικονομικών, Ανάπτυξης 
Ανταγωνιστικότητας και Ναυτιλίας και Αγροτικής 
Ανάπτυξης και Τροφίμων «Γεωργοπεριβαλλοντικές 
ενισχύσεις στο πλαίσιο ορισμένων δράσεων του μέ¬ 
τρου 2.1.4 του Προγράμματος Αγροτικής Ανάπτυξης 
(Π.Α.Α) 2007-2013 “Αλέξανδρος Μπαλτατζής”», όπως 
ισχύει.» 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 62 του ν. 4235/2014 «Διοικη¬ 
τικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(ΦΕΚ Α' 32). 


β) Των παρ. 1,2 και 3 του άρθρου 1 και του άρθρου 3 του 
ν. 1338/1983 «Εφαρμογή του Δικαίου» (ΦΕΚ Α' 34), όπως 
η παρ. 1 του άρθρου 1 τροποποιήθηκε με την παρ. 1 του 
άρθρου 6 του ν. 1440/1984 (ΦΕΚ Α' 70) και το άρθρο 3 αντι- 
καταστάθηκε με το άρθρο 65 του ν. 1892/1990 (ΦΕΚ Α' 101). 

γ) Του άρθρου 39 παρ. 10 του ν. 2065/1992 «Αναμόρ¬ 
φωση της άμεσης φορολογίας και άλλες διατάξεις» 
(ΦΕΚ Α' 113). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

ε) Του άρθρου 37 του ν. 3614/2007 «Διαχείριση, έλεγ¬ 
χος και εφαρμογή αναπτυξιακών παρεμβάσεων για την 
προγραμματική περίοδο 2007-2013» (ΦΕΚ Α' 267), όπως 
τροποποιήθηκε και ισχύει. 

στ) Του ν.δ. 131/1974 (ΦΕΚ Α' 320) «Περί παροχής οι¬ 
κονομικών ενισχύσεων στη γεωργική, κτηνοτροφική, 
δασική και αλιευτική παραγωγή», όπως τροποποιήθηκε 
και ισχύει. 

ζ) Του άρθρου 29 του ν. 3147/2003 «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατά¬ 
ξεις» (ΦΕΚ Α' 135). 

η) Του ν. 3874/2010 «Μητρώο Αγροτών και Αγροτικών 
Εκμεταλλεύσεων» (ΦΕΚ Α' 151), όπως τροποποιήθηκε 
και ισχύει. 

θ) Των άρθρων 21 και 22 του ν. 2362/1995, όπως ισχύει, 
και των άρθρων 66, 68 και 77 του ν. 4270/2014 «Αρχές 
δημοσιονομικής διαχείρισης (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(ΦΕΚ Α' 143). 

2. Το π.δ. 113/2010 «Ανάληψη υποχρεώσεων από τους 
Διατάκτες» (ΦΕΚ Α' 194), όπως ισχύει. 

3. Τους Κανονισμούς (ΕΚ), όπως αυτοί τροποποιήθη¬ 
καν και ισχύουν: 

α) αριθμ. 73/2009 του Συμβουλίου σχετικά με τη θέσπι¬ 
ση κοινών κανόνων για τα καθεστώτα άμεσης στήριξης 
για τους γεωργούς στο πλαίσιο της κοινής γεωργικής 
πολιτικής και τη θέσπιση ορισμένων καθεστώτων στή¬ 
ριξης για τους γεωργούς για την τροποποίηση των 

κανονισμών (ΕΚ) αριθμ. 1290/2005, (ΕΚ) αριθμ. 247/2006, 
(ΕΚ) αριθμ. 378/2007 και για την κατάργηση του κανο¬ 
νισμού (ΕΚ) αριθμ. 1782/2003, 
β) αριθμ. 1122/2009 της Επιτροπής σχετικά με τη θέ¬ 
σπιση λεπτομερών διατάξεων εφαρμογής του Καν. (ΕΚ) 
73/2009 του Συμβουλίου όσον αφορά την πολλαπλή 
συμμόρφωση, τη διαφοροποίηση και το ολοκληρωμέ¬ 
νου σύστημα διαχείρισης και ελέγχου, στο πλαίσιο των 
καθεστώτων άμεσης στήριξης για τους γεωργούς που 
προβλέπονται στον εν λόγω κανονισμό, 
γ) αριθμ. 1290/2005 του Συμβουλίου της 21ης Ιουνίου 
2005 για τη χρηματοδότηση της κοινής γεωργικής πο¬ 
λιτικής όπως τροποποιήθηκε και ισχύει, 
δ) αριθμ. 1698/2005 του Συμβουλίου για τη στήριξη 
της αγροτικής ανάπτυξης από το ΕΓΤΑΑ, 
ε) αριθμ. 883/2006 της Επιτροπής σχετικά με τις λε¬ 
πτομέρειες εφαρμογής του Καν. (ΕΚ) αριθμ. 1290/2005 
του Συμβουλίου σε ό,τι αφορά την τήρηση των λο¬ 
γαριασμών των Οργανισμών Πληρωμών, τις δηλώσεις 
δαπανών κι εσόδων και τους όρους επιστροφής των 
δαπανών στο πλαίσιο του Ευρωπαϊκού Γεωργικού Ταμεί¬ 
ου Εγγυήσεων και του Ευρωπαϊκού Γ εωργικού Ταμείου 
Αγροτικής Ανάπτυξης, όπως ισχύει, 
στ) αριθμ. 1320/2006 της Επιτροπής για τη θέσπιση 
μεταβατικών κανόνων όσον αφορά τη στήριξη ανάπτυ¬ 
ξης που προβλέπεται από τον Καν(ΕΚ) αριθμ. 1698/2005 
του Συμβουλίου, 

ζ) αριθμ. 1405/2006 του Συμβουλίου σχετικά με τον 
καθορισμό ειδικών μέτρων για τη γεωργία στα μικρά 
νησιά του Αιγαίου, 

η) αριθμ. 1974/2006 της Επιτροπής για τη θέσπιση 
λεπτομερών κανόνων εφαρμογής του Καν. (ΕΚ) αριθμ. 
1698/2005 του Συμβουλίου για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Αγρο¬ 
τικής Ανάπτυξης (ΕΓΤΑΑ) και ιδιαίτερα το άρθρο 15, 
θ) αριθμ. 65/2011 της Επιτροπής, για τη θέσπιση λεπτο¬ 
μερών κανόνων εφαρμογής του κανονισμού (ΕΚ) αριθμ. 
1698/2005 του Συμβουλίου όσον αφορά την εφαρμογή 
διαδικασιών ελέγχου καθώς και την πολλαπλή συμμόρ¬ 
φωση σε σχέση με μέτρα στήριξης της αγροτικής. 

4. Την αριθμ. 394555/2000 κοινή απόφαση των Υπουρ¬ 
γών Εσωτερικών, Δημοσίας Διοίκησης και Αποκέντρω¬ 
σης και Γεωργίας «περί ανάθεσης αρμοδιοτήτων του 
Ο.Π.Ε.Κ.Ε.Π.Ε. στις Ν.Α. της χώρας» (ΦΕΚ Β' 1324), όπως 
τροποποιήθηκε με την αριθμ. 247410/2003 (ΦΕΚ Β' 1194) 
όμοια απόφαση. 

5. Την αριθμ. 282966/09.07.2007 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Εγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε. των ενισχύσεων που βαρύνουν τον ΕΛΕ- 
ΓΕΠ» (ΦΕΚ Β' 1205), όπως κάθε φορά ισχύει. 

6. Την αριθ. 134430/04.03.2011 απόφαση των Υπουργών 
Οικονομίας και Οικονομικών και Αγροτικής Ανάπτυξης 
και Τροφίμων «Προσδιορισμός του αγροτικού εισοδή¬ 
ματος» (ΦΕΚ Β' 392). 

7. Την αριθμ. Ε(2007) 6015/29.11.2007 απόφαση της Ευ¬ 
ρωπαϊκής Επιτροπής για την έγκριση του Προγράμμα¬ 
τος Αγροτικής Ανάπτυξης της Ελλάδας για την περίοδο 
προγραμματισμού 2007 - 2013, όπως έχει τροποποιηθεί 
και ισχύει. 

8. Την αριθμ. 262385/21.04.2010 απόφαση των Υπουρ¬ 
γών Οικονομικών - Οικονομίας Ανταγωνιστικότητας και 


Ναυτιλίας - Περιβάλλοντος, Ενέργειας και Κλιματικής 
Αλλαγής και Αγροτικής Ανάπτυξης και Τροφίμων «Εφαρ¬ 
μογή του καθεστώτος της πολλαπλής συμμόρφωσης 
και λοιπά συμπληρωματικά μέτρα σε εκτέλεση του 
Καν(ΕΚ)73/2009 και του Καν(ΕΚ) 1698/2005 του Συμ¬ 
βουλίου» (ΦΕΚ Β' 509), όπως τροποποιήθηκε και ισχύει. 

9. Την αριθμ. 8932/2008 απόφαση του Υπουργού Αγρο¬ 
τικής Ανάπτυξης και Τροφίμων «Θέσπιση Συστήματος 
Διαχείρισης και Ελέγχου του Προγράμματος Αγροτική 
Ανάπτυξη της Ελλάδας 2007- 2013» (ΦΕΚ Β' 2153), όπως 
τροποποιήθηκε και ισχύει. 

10. Την αριθμ. Υ48/09.07.2012 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Οικονομικών Χρήστου Σταϊκούρα» (ΦΕΚ Β' 2105). 

11. Το Π.Δ. 89/2014 (ΦΕΚ Α' 134) «Διορισμός Υπουργών, 
Αναπληρωτών Υπουργών και Υφυπουργών» και Π.Δ. 158/ 
2014 (ΦΕΚ Α' 240). 

12. Την με αριθμ. 5191/09.10.2014 σύμφωνη γνώμη της 
ΕΥΔ ΠΑΑ. 

13. Την με αριθμ. 20230/09.10.2014 σύμφωνη γνώμη της 
ΕΥΕ - ΠΑΑ Ανταγωνιστικότητα. 

14. Την με αριθμ. 143357/10.10.2014 σύμφωνη γνώμη 
του ΟΠ.Ε.Κ.Ε.Π.Ε. 

15. Το γεγονός ότι από τις διατάξεις της παρούσας 
απόφασης δεν προκαλείται πρόσθετη δαπάνη σε βάρος 
του κρατικού προϋπολογισμού, αποφασίζουμε: 

Άρθρο μόνο 

Τροποποίηση της αριθμ. 079833/25.10.2011 
κοινής Υπουργικής απόφασης, όπως ισχύει 

1. Το τελευταίο εδάφιο της παραγράφου 4 του άρθρου 
3 της αριθμ. 079833/25.10.2011 κοινής απόφασης των 
Υπουργών Οικονομικών, Ανάπτυξης Ανταγωνιστικότητας 
και Ναυτιλίας και Αγροτικής Ανάπτυξης και Τροφίμων 
«Γεωργοπεριβαλλοντικές ενισχύσεις στο πλαίσιο ορι¬ 
σμένων δράσεων του μέτρου 2.1.4 του Προγράμματος 
Αγροτικής Ανάπτυξης (Π.Α.Α) 2007-2013 “Αλέξανδρος 
Μπαλτατζής”» αντικαθίσταται ως εξής: 

«Με απόφαση του Υπουργού Αγροτικής Ανάπτυξης 
και Τροφίμων και με τη σύμφωνη γνώμη της Επιτροπής 
Παρακολούθησης του ΠΑΑ, η εφαρμογή ή η υλοποίηση ή 
η εκτέλεση ορισμένων ενεργειών της παρούσας μπορεί 
να ανατίθεται και σε άλλους, πλην των ανωτέρω, φορείς 
ή μη αμειβόμενα συλλογικά όργανα, τα οποία εμπίπτουν 
στο εδ. α' της παρ.1 του αρ. 21 του ν. 4024/2011». 

2. Κατά τα λοιπά ισχύει η αριθμ. 079833/25.10.2011 κοινή 
υπουργική απόφαση, όπως έχει τροποποιηθεί από τις 
αριθμ. 1683/109963/17.09.2013 (ΦΕΚ Β' 2333) και 1809/ 
103098/13.08.2014 (ΦΕΚ Β' 2217) κοινές αποφάσεις των 
Υπουργών Οικονομικών, Ανάπτυξης και Ανταγωνιστικό¬ 
τητας και Αγροτικής Ανάπτυξης και Τροφίμων. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ ΚΑΙ 

ΟΙΚΟΝΟΜΙΚΩΝ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΣΚΡΕΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΩΡΓΙΟΣ ΚΑΡΑΣΜΑΝΗΣ 

Αριθμ. απόφ. 20/697/10.11.2014 (2) 

Τροποποίηση της απόφασης 3/304/10.6.2004 (ΦΕΚ 
901Β716.6.2004) της Επιτροπής Κεφαλαιαγοράς «Κα¬ 
νονισμός Λειτουργίας του Συστήματος Άυλων Τίτλων». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 1 έως 7 του ν. 3756/2009 (ΦΕΚ 53Α'/31.3.2009) 
«Σύστημα Άυλων Τίτλων, διατάξεις για την Κεφαλαια¬ 
γορά, φορολογικά θέματα και λοιπές διατάξεις», όπως 
τροποποιήθηκε από το άρθρο 4 του ν. 4141/2013 (ΦΕΚ 
81Α75.4.2013 «Επενδυτικά εργαλεία ανάπτυξης, παροχή 
πιστώσεων και άλλες διατάξεις». 

2. Τα άρθρα 39 έως 49, 51 έως 55 και 57 έως 58 του 
ν. 2396/1996 (ΦΕΚ 73Α730.4.1996) για τις «Επενδυτικές 
υπηρεσίες στον τομέα των κινητών αξιών, επάρκεια ιδί¬ 
ων κεφαλαίων των επιχειρήσεων παροχής επενδυτικών 
υπηρεσιών και των πιστωτικών ιδρυμάτων και άυλες 
μετοχές» καθώς και το άρθρο 58 του ν. 2533/1997 (ΦΕΚ 
137Α711 -11-1997) «Χρηματιστηριακή αγορά παραγώγων 
και άλλες διατάξεις». 

3. Τον κανονισμό της Ευρωπαϊκής Ένωσης αριθμ. 
549/2013 του Ευρωπαϊκού Κοινοβουλίου και του Ευρω¬ 
παϊκού Συμβουλίου της 21ης Μάίου 2013 αναφορικά με 
το Ευρωπαϊκό Σύστημα Εθνικών και τοπικών λογαρια¬ 
σμών. 

4. Τις διατάξεις του άρθρου 6 του ν. 3884/2010, με το 
οποίο προστέθηκε νέο άρθρο 28α στον κ.ν. 2190/1920, 
με το οποίο ρυθμίζονται ειδικά οι όροι και οι προϋπο¬ 
θέσεις για τη συμμετοχή των μετόχων και την άσκηση 
του δικαιώματος ψήφου στις Γενικές Συνελεύσεις ει¬ 
σηγμένων εταιρειών. 

5. Τις διατάξεις του νέου ΚΦΕ (ν. 4172/2013) και της 
κατάργησης του ν. 2238/1994, σχετικά με την διαδικασία 
πληρωμής τοκομεριδίων και έκδοσης βεβαιώσεων. 

6. Τις διατάξεις της παρ. 2 του άρθρου 15 του ν. 3842/2010 
με την οποία καταργήθηκε το τελευταίο εδάφιο της 
παρ. 1 του άρθρου 55 του ν. 2396/1996 σχετικά με το 
απόρρητο επί άυλων ανωνύμων μετοχών το οποίο ίσχυε 
και έναντι της εκδότριας εταιρείας ανωνύμων μετοχών, 
ως δ' εκ τούτου έχει καταργηθεί και κάθε περιορισμός, 
ως προς την ενημέρωση της εκδότριας ανωνύμων αξι¬ 
ών, οι οποίες έχουν εξομοιωθεί πλήρως και σε όλη την 
έκταση με τις εκδότριες ονομαστικών μετοχών. 

7. Τις διατάξεις του άρθρου 15 του ν. 3756/2009, προ- 
κειμένου να απλοποιηθούν κατά το δυνατό οι σχετικές 
διαδικασίες για τους Επενδυτές, για την μεταβίβαση 
αξιών κατ’ εντολή τους. 

8. Την παράγραφο 2 του άρθρου 13 του ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του ν. 2324/1995 
(ΦΕΚ Α' 146). 

9. Την με αριθμό πρωτ. 3060/4.11.2014 (αρ. πρωτ. Ε.Κ. 
13879/6.11.2014) επιστολή της εταιρίας «Ελληνικό Κεντρι¬ 
κό Αποθετήριο Τίτλων». 

10. Την από 16.10.2014 γνωμοδότηση της Διεύθυνσης 
Νομικών Υπηρεσιών της Επιτροπής Κεφαλαιαγοράς 
σχετικά με το απόρρητο των καταχωρήσεων στο Σ.Α.Τ. 

11. Το άρθρο 90 του «Κώδικα της νομοθεσίας για 
την Κυβέρνηση και τα κυβερνητικά όργανα» που κυ¬ 
ρώθηκε με το άρθρο Πρώτο του π.δ. 63/2005 (ΦΕΚ 
Α'/98/22.4.2005),αποφασίζει ομόφωνα: 


Την τροποποίηση της απόφασης υπ’ αριθμ. 3/304/ 
10.6.2004 της Επιτροπής Κεφαλαιαγοράς «Κανονισμός 
Λειτουργίας του Συστήματος Αυλων Τίτλων», όπως 
ισχύει, (εφεξής ο «Κανονισμός») ως εξής: 

Άρθρο 1 

Το άρθρο 1 του Κανονισμού τροποποιείται ως εξής: 
α) Προστίθεται ορισμός αριθμ. 3α ως εξής: 

«3α. Ως Διαχειριστής του Σ.Α.Τ. νοείται η ανώνυμη 
εταιρία με την επωνυμία «Ελληνικό Κεντρικό Αποθετήριο 
Τίτλων Α.Ε.» (ΑΤΗΕΧ080) που ενεργεί ως διαχειριστής 
του Σ.Α.Τ. και Κεντρικό Αποθετήριο Αξιών κατά τις κείμε¬ 
νες διατάξεις, ιδίως το ν. 3756/2009. Όπου στον παρόντα 
Κανονισμό αναφέρονται οι όροι Κ.Α.Α. ή Ε.Χ.Α.Ε. νοείται 
ο Διαχειριστής του Σ.Α.Τ..» 
β) Ο ορισμός αριθμ. 26 αντικαθίσταται ως εξής: 

«26. Ως Σύστημα Άυλων Τίτλων (Σ.Α.Τ.) νοείται το μη¬ 
χανογραφικό - λειτουργικό σύστημα καταχώρισης και 
παρακολούθησης σε λογιστική μορφή κινητών αξιών, πα¬ 
ρακολούθησης των επ’ αυτών μεταβολών, το οποίο έχει 
δημιουργήσει και διαχειρίζεται ο Διαχειριστής του Σ.Α.Τ.» 
γ) Ο ορισμός αριθμ. 32 (δ) αντικαθίσταται ως εξής: 
«32 (δ) Η Ελληνικό Κεντρικό Αποθετήριο Τίτλων Α.Ε. 
(ΑΤΗΕΧΟδϋ), η οποία θεωρείται Χειριστής αποκλειστικά 
και μόνο για τις ενέργειες που ρητά προβλέπονται στον 
παρόντα Κανονισμό, στον Κανονισμό Εκκαθάρισης και 
Διακανονισμού Συναλλαγών επί Κινητών Αξιών σε Λογι¬ 
στική Μορφή και στις αποφάσεις του Διαχειριστή Σ.Α.Τ.» 

Αρθρο 2 

Η παράγραφος 1 του άρθρου 3 του Κανονισμού αντι¬ 
καθίσταται ως εξής: 

«1. Στο Σ.Α.Τ. δημιουργούνται Μερίδες Επενδυτή, Εκδό- 
τριας, Μέλους, Μερίδα Ειδικού Διαπραγματευτή, Ειδικού 
Διαπραγματευτή Παραγώγων, Ειδικού Διαπραγματευτή 
Μεριδίων Δ.Α.Κ., Ειδικού Διαπραγματευτή Σ.Χ.Π., Δια¬ 
χειριστή Συστήματος, Ασφαλειών Πελατείας, Χειριστή, 
Παρόχου, Διαχειριστή Σ.Α.Τ. και Μερίδα Κατάθεσης Τα¬ 
μείου Παρακαταθηκών και Δανείων (Μερίδα Κατάθεσης 
ΤΠΔ). Σε καθεμιά από τις παραπάνω μερίδες τηρούνται 
οι παρακάτω Λογαριασμοί μέσω των οποίων γίνεται η 
κίνηση των αξιών και η παρακολούθησή τους με λογι¬ 
στικές εγγραφές: 

α. Στη Μερίδα Επενδυτή τηρείται Λογαριασμός Αξιών 
και Ειδικός Λογαριασμός. Κατ’ εξαίρεση στην περίπτωση 
μη εμφανισθέντος μετόχου σύμφωνα με το άρθρο 56 στη 
Μερίδα Επενδυτή τηρείται μόνο Ειδικός Λογαριασμός. 

β. Στη Μερίδα Εκδότριας τηρούνται Λογαριασμός 
Αξιών, Ειδικός Λογαριασμός και Μεταβατικός Λογα¬ 
ριασμός. 

γ. Στη Μερίδα Μέλους τηρούνται Λογαριασμός Αξιών 
και Ειδικός Λογαριασμός. 

δ. Στη Μερίδα Ειδικού Διαπραγματευτή τηρούνται 
Λογαριασμός Αξιών και Ειδικός Λογαριασμός. 

ε. Στη Μερίδα Ειδικού Διαπραγματευτή Παραγώγων 
τηρούνται Λογαριασμός Αξιών και Ειδικός Λογαριασμός. 

στ. Στη Μερίδα Ειδικού Διαπραγματευτή Δ.Α.Κ. τη¬ 
ρούνται Λογαριασμός Αξιών και Ειδικός Λογαριασμός. 

ζ. Στη Μερίδα Ειδικού Διαπραγματευτή Σ.Χ.Π. τηρού¬ 
νται Λογαριασμός Αξιών και Ειδικός Λογαριασμός. 

η. Στη Μερίδα Παρόχου τηρείται Τεχνικός Λογαρια¬ 
σμός. 

θ. Στη Μερίδα του Διαχειριστή Σ.Α.Τ. τηρούνται Τεχνι¬ 
κός Λογαριασμός και Μεταβατικός Λογαριασμός. 

ι. Στη μερίδα Διαχειριστή Συστήματος τηρούνται Λο¬ 
γαριασμός Αξιών και Ειδικός Λογαριασμός. 

ια. Στη μερίδα Ασφαλειών Πελατείας τηρούνται Λο¬ 
γαριασμός Αξιών και Ειδικός Λογαριασμός. 

ιβ. Στη μερίδα Χειριστή τηρείται Μεταβατικός Λογα¬ 
ριασμός. 

ιγ. Στη μερίδα Κατάθεσης ΤΠΔ τηρείται Ειδικός Λο¬ 
γαριασμός.» 

Άρθρο 3 

Οι παράγραφοι 2 έως και 6 του άρθρου 4 του Κανο¬ 
νισμού αντικαθίστανται ως εξής: 

«2. Τα στοιχεία που απαιτούνται για τη δημιουργία Με¬ 
ρίδας Επενδυτή είναι, κατά τις διακρίσεις των επομένων 
παραγράφων, τα παρακάτω στοιχεία αναγνώρισης του 
επενδυτή και τα γενικά στοιχεία αυτού: 
α. Στοιχεία αναγνώρισης του επενδυτή είναι τα εξής: 
αα. Για τα φυσικά πρόσωπα 

ί. Το ονοματεπώνυμο και το πατρώνυμο ή το όνομα 
συζύγου. 

ϋ. Το είδος και τα στοιχεία πιστοποιητικού αναγνώρι¬ 
σης (ενδεικτικά δελτίο ταυτότητας ή διαβατήριο, ημε¬ 
ρομηνία εκδόσεως, εκδούσα αρχή). 
μι. Ο αριθμός φορολογικού Μητρώου (Α.Φ.Μ.). 
ιν. Η αρμόδια Δημόσια Οικονομική Υπηρεσία (Δ.Ο.Υ.). 
ν. Η υπηκοότητα, 
νί Η ένδειξη «φυσικό πρόσωπο», 
νϋ. Η ημερομηνία γέννησης, 
νϋί. Η χώρα φορολογικής κατοικίας, 
ιχ. Η ένδειξη τυχόν ειδικής φορολογικής αντιμετώ¬ 
πισης, η οποία δηλώνεται από τον αρμόδιο Χειριστή. 

χ. Οι ενδείξεις γενικής και ειδικής κατηγορίας στις 
οποίες εντάσσεται η μερίδα για στατιστικούς σκοπούς, 
όπως καθορίζονται με βάση τις κείμενες διατάξεις και 
εξειδικεύονται από το Διαχειριστή του Σ.Α.Τ., οι οποίες 
συμπληρώνονται από τον αρμόδιο Χειριστή. 

χι. Η ένδειξη τυχόν λοιπών ειδικών κατηγοριών στις 
οποίες εντάσσεται η μερίδα, οι οποίες εκάστοτε καθορί¬ 
ζονται και εξειδικεύονται από το Διαχειριστή του Σ.Α.Τ. 
ββ. Για τα νομικά πρόσωπα, 
ί. Η πλήρης επωνυμία του νομικού προσώπου, 
ϋ. Η καταστατική έδρα. 
μι. Η εταιρική μορφή του νομικού προσώπου, 
ιν. Αριθμός και ημερομηνία καταχώρισης του νομικού 
προσώπου στα οικεία βιβλία δημοσιότητας, 
ν. Ο Αριθμός Φορολογικού Μητρώου (Α.Φ.Μ.). 
νί. Η αρμόδια Δ.Ο.Υ. 
νϋ. Η εθνικότητα, 
νϋί. Η ένδειξη «νομικό πρόσωπο», 
ίχ. Ο εκπρόσωπος του νομικού προσώπου έναντι του 
Κ.Α.Α («Υπεύθυνος»), για τις πράξεις που προσδιορίζει 
το Κ.Α.Α. 

χ. Η χώρα φορολογικής κατοικίας, 
χ. Η ένδειξη τυχόν ειδικής φορολογικής αντιμετώπισης, 
χϋ. Η ένδειξη τυχόν ειδικής φορολογικής αντιμετώ¬ 
πισης, η οποία δηλώνεται από τον αρμόδιο Χειριστή. 

χϋί. Οι ενδείξεις γενικής και ειδικής κατηγορίας στις 
οποίες εντάσσεται η μερίδα για στατιστικούς σκοπούς, 
όπως καθορίζονται με βάση τις κείμενες διατάξεις και 
εξειδικεύονται από το Διαχειριστή του Σ.Α.Τ., οι οποίες 
συμπληρώνονται από τον αρμόδιο Χειριστή. 


χίν. Η ένδειξη ειδικών τυχόν κατηγοριών στις οποίες 
εντάσσεται η μερίδα, όπως εκάστοτε καθορίζονται και 
εξειδικεύονται από το Διαχειριστή του Σ.Α.Τ. 
β. Γ ενικά στοιχεία του επενδυτή είναι τα εξής: 
ί. Η διεύθυνσή του (χώρα, πόλη, οδός, αριθμός και Τ.Κ.). 
ϋ. Ο αριθμός τηλεφώνου, 
ίϋ. Ο αριθμός ίαχ. 

ίν. Το επάγγελμα ή κύριο αντικείμενο εργασιών, 
ν. Η ηλεκτρονική διεύθυνση, 
νί. Το πρόσωπο επικοινωνίας. 

3. Η Μερίδα Επενδυτή ημεδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον διαχειριστή του Σ.Α.Τ. ως καταχώριση 
στο Σ.Α.Τ., εφόσον έχουν παρασχεθεί τα στοιχεία των 
περιπτώσεων α,αα(ί), α,αα(ϋ), α,αα(ίϋ), α,αα(ίν), α,αα(ν), 
α,αα(νί), α, αα (νϋ), α, αα (νϋί), α,αα (ίχ), α, αα (χ), α, αα 
(χί) και της περίπτωσης β (ί) της παρ. 2 του παρόντος 
άρθρου. Αν ο επενδυτής είναι ανήλικος που στερείται 
Αριθμού Φορολογικού Μητρώου ή δελτίου ταυτότητας 
ή διαβατηρίου, δεν είναι υποχρεωτική η συμπλήρωση 
αυτών των στοιχείων και της αρμόδιας Δ.Ο.Υ. 

4. Η Μερίδα Επενδυτή αλλοδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώ¬ 
ριση στο Σ.Α.Τ., εφόσον έχουν παρασχεθεί τα στοι¬ 
χεία των περιπτώσεων α,αα(ί), α,αα(ϋ), α,αα(ν), α,αα(νί), 
α,αα(νϋ), α,αα(νϋί), α,αα(ίχ), α,αα(χ), α,αα(χί) και β(ί) της 
παρ. 2 του παρόντος άρθρου. Σε περίπτωση που ο αλ¬ 
λοδαπός διαθέτει Αριθμό Φορολογικού Μητρώου στην 
Ελλάδα, αναγράφονται υποχρεωτικά και ο αριθμός αυ¬ 
τός και η αρμόδια Δ.Ο.Υ. 

5. Η Μερίδα Επενδυτή ημεδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώ¬ 
ριση στο Σ.Α.Τ., εφόσον έχουν παρασχεθεί τα στοιχεία 
των περιπτώσεων α, ββ(ί), α, ββ (ϋ), α, ββ (ίϋ), α, ββ (ίν), 
α, ββ(ν), α, ββ(νί), α, ββ(νϋ), α, ββ(νϋί), α, ββ(ίχ), α, ββ(χ), α, 
ββ (χί), α, ββ (χϋ), α, ββ (χϋί), α, ββ (χίν) και β (ί) της παρ. 2 
του παρόντος άρθρου. 

6. Η Μερίδα Επενδυτή αλλοδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώρι¬ 
ση στο Σ.Α.Τ., εφόσον έχουν παρασχεθεί τα υπό στοι¬ 
χεία των περιπτώσεων α, ββ(ί), α, ββ(ϋ), α, ββ(ϋί), α, ββ(νϋ), 
α, ββ(νϋί), α, ββ(ίχ) α, ββ(χ), α, ββ (χί), α, ββ (χϋ), α, ββ (χϋί), 
α, ββ (χίν) και β(ί) της παρ. 2 του παρόντος άρθρου.» 

Άρθρο 4 

Η παράγραφος 13 του άρθρου 10 του Κανονισμού 
αντικαθίσταται ως εξής: 

«13. Γ ια κάθε Χειριστή τηρείται στο Σ.Α.Τ., πέραν της 
Μερίδας που αυτός τηρεί ως επενδυτής, μία ακόμη 
Μερίδα, η οποία ονομάζεται Μερίδα Χειριστή και δη- 
μιουργείται από τους Χειριστές, για τις ανάγκες εκτέ¬ 
λεσης των εντολών διακανονισμού που προβλέπονται 
από το άρθρο 91. Ο Μεταβατικός Λογαριασμός της 
Μερίδας αυτής χρησιμοποιείται για την προσωρινή 
καταχώριση αξιών μέχρι της οριστικής παράδοσής 
τους είτε σε Λογαριασμούς Αξιών των δικαιούχων 
επενδυτών που διαχειρίζεται ο Χειριστής εντός των 
προθεσμιών χρόνου που προσδιορίζεται στο άρθρο 91 
είτε σε Πάροχο προς εκτέλεση των σχετικών εντολών 
διακανονισμού.» 

Άρθρο 5 

Μετά το άρθρο 11 του Κανονισμού προστίθεται νέο 
άρθρο 11α, ως εξής: 

«Άρθρο 11α 

Μερίδα Ασφαλειών Πελατείας 

1. Ο Διαχειριστής του Σ.Α.Τ. δημιουργεί μία ή και πε¬ 
ρισσότερες μερίδες Ασφαλειών Πελατείας ύστερα από 
αίτηση συμμετέχοντος μέλους σε Σύστημα ως προς το 
οποίο ο Διαχειριστής Συστήματος έχει συνδεθεί με το 
Σ.Α.Τ. σύμφωνα με τους όρους του παρόντος Κανονι¬ 
σμού. Ο Λογαριασμός Αξιών της μερίδας Ασφαλειών 
Πελατείας περιλαμβάνει έναν Λογαριασμό Χειριστή ο 
οποίος είναι προσβάσιμος και τελεί υπό την αποκλει¬ 
στική διαχείριση του ιδίου του συμμετέχοντος μέλους 
ως Χειριστή. Το συμμετέχον μέλος οφείλει ως Χειριστής 
σύμφωνα με το προηγούμενο εδάφιο να δηλώνει αμελ¬ 
λητί στον Διαχειριστή του Σ.Α.Τ. κατά τη δημιουργία 
του Λογαριασμού Χειριστή τους κωδικούς συναλλαγών, 
που διατηρεί για τη διενέργεια συναλλαγών σε Αγορά 
προς κάλυψη κινδύνων του, καθώς και κάθε μεταβολή 
των στοιχείων των κωδικών αυτών. 

2. Στη μερίδα Ασφαλειών Πελατείας καταχωρούνται ή 
παρακολουθούνται με λογιστικές εγγραφές αξίες πελα¬ 
τών του συμμετέχοντος μέλους, τις οποίες παρέχουν σε 
αυτό κατά τις συμβατικές τους συμφωνίες, προκειμένου: 

α. να τις κατέχει επ’ ονόματί του αλλά για λογαριασμό 
τους κατά τις διατάξεις του άρθρου 12 παρ. 10 και 11 του 
ν. 3606/2007, προς κάλυψη κινδύνων από υποχρεώσεις 
τους έναντι αυτού σχετιζόμενες με τη λειτουργία του 
Συστήματος ως και 

β. να καταχωρεί ως προς αυτές ασφάλεια του άρθρου 
77 του ν. 3606/2007 υπέρ του Διαχειριστή Συστήματος 
προς κάλυψη υποχρεώσεων από θέσεις της πελατείας 
με βάση τους όρους λειτουργίας του Συστήματος και 
σύμφωνα με τους ειδικότερους όρους που προβλέπο- 
νται στις επόμενες παραγράφους. 

3. Για τη δημιουργία μερίδας Ασφαλειών Πελατείας το 
συμμετέχον μέλος οφείλει να παρέχει στον Διαχειριστή 
του Σ.Α.Τ. τα κατά περίπτωση στοιχεία του ως κατόχου 
της σχετικής μερίδας σύμφωνα με τα οριζόμενα στο 
άρθρο 4 του παρόντος Κανονισμού. 

4. Γ ια τη μεταφορά αξιών πελατών του συμμετέχοντος 
μέλους σε Λογαριασμό Χειριστή Λογαριασμού Αξιών 
μερίδας Ασφαλειών Πελατείας του για τους σκοπούς 
που προβλέπονται στο παρόν άρθρο, το συμμετέχον 
μέλος οφείλει να έχει εκ των προτέρων διασφαλίσει 
ότι ο κάθε πελάτης έχει προς τούτο παράσχει τη ρητή 
έγγραφη συγκατάθεσή του, με την οποία επιπροσθέτως 
βεβαιώνεται ότι έχει ενημερωθεί επαρκώς για τους εν¬ 
δεχόμενους κινδύνους που συνεπάγεται η σχετική μετα¬ 
φορά. Για τη μεταφορά τηρείται η ακόλουθη διαδικασία: 

α. Το συμμετέχον μέλος οφείλει να διατηρεί Λογαρια¬ 
σμό Χειριστή στους αντίστοιχους Λογαριασμούς Αξιών 
των μερίδων των πελατών του, από τους οποίους πρό¬ 
κειται να μεταφερθούν οι σχετικές αξίες. 

β. Η μεταφορά αξιών διενεργείται, κατόπιν εντολής του 
συμμετέχοντος μέλους στο Σ.Α.Τ. ως Χειριστή, από τους 
Λογαριασμούς Χειριστή των Λογαριασμών Αξιών των με¬ 
ρίδων των πελατών του συμμετέχοντος μέλους προς το 
Λογαριασμό Χειριστή του Λογαριασμού Αξιών της μερίδας 
Ασφαλειών Πελατείας του συμμετέχοντος μέλους. 


γ. Χειριστής στο Λογαριασμό Αξιών στην αντίστοιχη 
μερίδα Ασφαλειών Πελατείας είναι μόνο το συμμετέχον 
μέλος και ο Διαχειριστής του Συστήματος. Ο Λογαρια¬ 
σμός Χειριστή του Διαχειριστή Συστήματος δημιουργεί- 
ται, σύμφωνα με το άρθρο 13 του παρόντος Κανονισμού 
και υπό τους ειδικότερους όρους του παρόντος άρθρου. 

5. Στο Λογαριασμό Αξιών της μερίδας Ασφαλειών 
Πελατείας καταχωρούνται ή παρακολουθούνται με 
λογιστικές εγγραφές, κατά περίπτωση, μόνο αξίες πε¬ 
λατών του συμμετέχοντος μέλους κατά τους όρους 
της παραγράφου 2. 

6. Σε αξίες που έχουν μεταφερθεί σε Λογαριασμό 
Χειριστή Λογαριασμού Αξιών μερίδας Ασφαλειών Πε¬ 
λατείας το συμμετέχον μέλος δύναται να παρέχει ως 
ασφαλειοδότης ασφάλεια του ν. 3606/2007 υπέρ του 
Διαχειριστή Συστήματος. Η ασφάλεια συστήνεται με 
μεταφορά και δέσμευση των αξιών στο Λογαριασμό 
Χειριστή του Διαχειριστή Συστήματος στο σχετικό Λο¬ 
γαριασμό Αξιών. 

7. Αξίες ως προς τις οποίες έχει παρασχεθεί ασφά¬ 
λεια υπέρ του Διαχειριστή Συστήματος σύμφωνα με τις 
προηγούμενες παραγράφους, δύναται να εκποιούνται ή 
να χρησιμοποιούνται από το Διαχειριστή Συστήματος 
με μεταφορά τους σε υποδεικνυόμενο από αυτόν Λο¬ 
γαριασμό Χειριστή Λογαριασμού Αξιών άλλης μερίδας 
με βάση τους κανόνες του Συστήματος. 

8. Η άρση της καταχώρισης της ασφάλειας υπέρ του 
Διαχειριστή Συστήματος επί αξιών, όπως συστήνεται 
σύμφωνα με τις προηγούμενες παραγράφους, και η 
συνακόλουθη αποδέσμευση των σχετικών αξιών γίνεται 
από το Σ.Α.Τ. κατόπιν εντολής του Διαχειριστή Συστή¬ 
ματος και μόνον και συνεπάγεται μεταφορά των αξιών 
σε υποδεικνυόμενο από αυτόν Λογαριασμό Χειριστή 
Λογαριασμού Αξιών μερίδας με βάση τους κανόνες του 
Συστήματος. 

9. Αξίες πελατών του συμμετέχοντος μέλους τηρού¬ 
μενες απ’ αυτό ως Χειριστή σε Λογαριασμό Χειριστή 
Λογαριασμού Αξιών μερίδας Ασφαλειών Πελατείας του, 
δύναται να μεταφέρονται σε υποδεικνυόμενο από το 
συμμετέχον μέλος Λογαριασμό Χειριστή Λογαριασμού 
Αξιών μερίδας στο Σ.Α.Τ. κατόπιν εντολής του συμμε¬ 
τέχοντος μέλους και με ευθύνη του. 

10. Τα δικαιώματα συμμετοχής σε Γενική Συνέλευ¬ 
ση, άσκησης δικαιωμάτων μειοψηφίας και προτίμησης, 
απόληψης μερίσματος ή προμερίσματος, ως και κάθε 
άλλο δικαίωμα σχετιζόμενο με αξίες πελατών του συμ¬ 
μετέχοντος μέλους που βρίσκονται: 

α. στο Λογαριασμό Χειριστή του συμμετέχοντος μέ¬ 
λους στο Λογαριασμό Αξιών μερίδας Ασφαλειών Πε¬ 
λατείας, γεννώνται στο πρόσωπο του συμμετέχοντος 
μέλους. 

Το συμμετέχον μέλος οφείλει να μεταφέρει τα αποτε¬ 
λέσματα του εταιρικού ή άλλου γεγονότος στους πελά¬ 
τες ως δικαιούχους των σχετικών αξιών, περιλαμβανο- 
μένων και αυτών που τυχόν επιστρέφει ο Διαχειριστής 
Συστήματος ως ασφαλειολήπτης κατά τους όρους της 
επόμενης περίπτωσης, σύμφωνα με τα οριζόμενα στις 
συμβατικές συμφωνίες με τους πελάτες του, 

β. στο Λογαριασμό Χειριστή του Διαχειριστή Συστή¬ 
ματος γεννώνται στο πρόσωπο του συμμετέχοντος μέ¬ 
λους ή του Διαχειριστή Συστήματος ως ασφαλειολήπτη, 
σύμφωνα με τους όρους λειτουργίας του Συστήματος.» 

Αρθρο 6 

Οι παράγραφοι 1 και 3 του άρθρου 14 του Κανονισμού 
αντικαθίστανται ως εξής: 

«1. Κάθε Διαχειριστής Συστήματος μπορεί να δημιουρ¬ 
γεί έναν ή και περισσότερους Λογαριασμούς Χειριστή 
σε Μερίδες, στο πλαίσιο της εκκαθάρισης ή του διακα¬ 
νονισμού των συναλλαγών.» 

«3. Μέσω του Λογαριασμού Χειριστή ο Διαχειριστής 
Συστήματος δύναται επίσης να λαμβάνει ασφάλεια του 
ν. 3606/2007 και σύμφωνα με τους κανόνες του Συ¬ 
στήματος. Η ασφάλεια παρέχεται με μεταφορά των 
αξιών από Χειριστή Λογαριασμού Χειριστή της σχετικής 
μερίδας, τον οποίο υποδεικνύει ο Διαχειριστής Συστή¬ 
ματος, προς τον Διαχειριστή Συστήματος ως Χειριστή 
κατά τους όρους των προηγουμένων παραγράφων ή ή, 
εάν πρόκειται για ασφάλεια παρεχόμενη μέσω Μερίδας 
Λογαριασμού Ασφαλειών Πελατείας, από το συμμετέ- 
χον μέλος ως Χειριστή εφαρμοζομένων των όρων του 
άρθρου 11α.» 

Αρθρο 7 

Στην παράγραφο 3 του άρθρου 15 του Κανονισμού: 

1. Η περίπτωση (ζ) καταργείται. 

2. Οι περιπτώσεις (η) και (ια) τροποποιούνται ως εξής: 

«η. μεταφοράς αξιών μεταξύ μερίδων σύμφωνα με τα 

οριζόμενα στις περ. (β), (δ)και (ζ) της παραγράφου 1 του 
άρθρου 21 του παρόντος Κανονισμού.» 

«ια. μεταφοράς αξιών σύμφωνα με τα οριζόμενα στο 
άρθρο 20α του παρόντος Κανονισμού.» 

3. Προστίθεται νέα περίπτωση (ιδ) ως εξής: 

«ιδ. Μεταφοράς αξιών για λόγους ακύρωσης από το 
μεταβατικό λογαριασμό.» 

Αρθρο 8 

Στην παράγραφο 7 του άρθρου 18 του Κανονισμού 
προστίθεται τελευταίο εδάφιο ως εξής: 

«Απενεργοποίηση μερίδας Ασφαλειών Πελατείας γί¬ 
νεται μετά από αίτηση του συμμετέχοντος μέλους ως 
κατόχου αυτής και εφόσον οι λογαριασμοί της έχουν 
μηδενικό υπόλοιπο αξιών.» 

Αρθρο 9 

Στο άρθρο 20α του Κανονισμού: 

1. Η παράγραφος 1 αντικαθίσταται ως εξής: 

«1. Σε περίπτωση ανάκλησης της άδειας λειτουργίας 
μίας ΑΕΠΕΥ, ολικώς ή μερικώς, με βάση τις διατάξεις 
του άρθρου 21 του ν. 3606/2007, ισχύουν τα εξής ως 
προς τους επενδυτές, για τους οποίους η ΑΕΠΕΥ τηρεί 
Λογαριασμό Χειριστή: 

α) Σε περίπτωση ανάκλησης της άδειας λειτουργίας 
ΑΕΠΕΥ ως προς την παρεπόμενη υπηρεσία της φύ¬ 
λαξης και διαχείρισης χρηματοπιστωτικών μέσων για 
λογαριασμό πελατών του άρθρου 4 παρ. 2 περ. (α) του 
ν. 3606/2007, η Επιτροπή Κεφαλαιαγοράς ενημερώνει 
άμεσα το Διαχειριστή του Σ.Α.Τ., ο οποίος αμελλητί 
μεταφέρει τις αξίες των επενδυτών για τους οποίους 
κατά το χρόνο της ανάκλησης η ΑΕΠΕΥ της οποίας 
ανακλήθηκε η εν λόγω παρεπόμενη υπηρεσία, ήταν 
Χειριστής Λογαριασμού, στον Ειδικό Λογαριασμό των 
μερίδων των επενδυτών αυτών. 

β) Σε περίπτωση ανάκλησης της άδειας λειτουργίας 
ΑΕΠΕΥ και θέσης της σε ειδική εκκαθάριση, ο Επόπτης 
της εκκαθάρισης, παράλληλα με την προβλεπόμενη στο 


εδ. 2 της παρ. 9 του άρθρου 22 του ν. 3606/2007 αί¬ 
τηση περάτωσης της ειδικής εκκαθάρισης, υποβάλλει 
αίτημα στον Διαχειριστή του ΣΑΤ, ο οποίος μεταφέρει 
υποχρεωτικά τις αξίες των επενδυτών που δεν έχουν 
μεταφέρει τις αξίες τους σε νέο Χειριστή, στον Ειδικό 
Λογαριασμό των μερίδων των επενδυτών αυτών.» 

2. Προστίθεται νέα παράγραφος 3 ως εξής: 

«3. Σε περίπτωση αξιών δεσμευμένων ως ασφάλεια 
υπέρ Διαχειριστή Συστήματος κατά τους όρους των 
άρθρων 11α και 14, η μεταφορά στον Ειδικό Λογαριασμό 
σύμφωνα με περιπτώσεις α) και β) της παραγράφου 1 
του παρόντος άρθρου, δύναται να διενεργηθεί μόνον 
μετά από αποδέσμευσή τους κατ’ εντολή του Διαχειρι¬ 
στή Συστήματος και εφόσον δε διενεργείται μεταφορά 
σε άλλο Λογαριασμό Χειριστή μερίδας υποδεικνυόμενη 
από το Διαχειριστή του Συστήματος.» 

Αρθρο 10 

Στην παράγραφο 1 του άρθρου 21 του Κανονισμού 
προστίθενται νέες περιπτώσεις (ι) και (ια), ως εξής: 

«(ι) Κατόπιν εντολής Χειριστή που ενεργεί ως κάτοχος 
μερίδας Ασφαλειών Πελατείας υπό την ιδιότητά του ως συμ¬ 
μετέχοντος μέλους σύμφωνα με το άρθρο 11α προκειμένου 
για μεταφορές μεταξύ μερίδων και της μερίδας Ασφαλειών 
Πελατείας, όπως προβλέπονται στο εν λόγω άρθρο. 

(ια) Κατόπιν εντολής Διαχειριστή Συστήματος σύμφω¬ 
να με τα προβλεπόμενα στο άρθρο 11α.» 

Αρθρο 11 

Στην παράγραφο 1 του άρθρου 21β του Κανονισμού 
προστίθεται νέα περίπτωση (ια), ως εξής: 

«ια) Σε περίπτωση σχετικής Εντολής Διακανονισμού 
που έχει διακανονισθεί, επιτρέπεται η τροποποίηση της 
αιτίας κίνησης αυτής από το Διαχειριστή του Σ.Α.Τ., 
μετά από αίτημα και συναίνεση των αντισυμβαλλόμενων 
Γενικών Χειριστών, σύμφωνα με τα προβλεπόμενα στις 
τεχνικές αποφάσεις του Διαχειριστή του Σ.Α.Τ.» 

Αρθρο 12 

Το άρθρο 31 του Κανονισμού καταργείται. 

Αρθρο 13 

Η παράγραφος 1 του άρθρου 35 του Κανονισμού αντι¬ 
καθίσταται ως εξής: 

«1. Αν η εισαγωγή νέων αξιών επιφέρει μεταβολή του 
αριθμού των αξιών και των προσώπων των δικαιούχων, 
η Εκδότρια οφείλει να αποστείλει στο Κ.Α.Α Αρχείο 
Κατανομής Δικαιούχων, προκειμένου να διενεργηθεί από 
το Κ.Α.Α η μεταφορά των αξιών από το Μεταβατικό Λο¬ 
γαριασμό αυτής στους Λογαριασμούς των Δικαιούχων.» 

Αρθρο 14 

Το τελευταίο εδάφιο της παραγράφου 1, του άρθρου 
36 του Κανονισμού αντικαθίσταται ως εξής: 

«Αξίες που εισάγονται προς διαπραγμάτευση στο 
Χ.Α. και ταυτόχρονα τίθενται σε καθεστώς αναστολής 
διαπραγμάτευσης, καταχωρούνται οριστικά στους Λο¬ 
γαριασμούς των δικαιούχων την ίδια ή σε επόμενη ερ¬ 
γάσιμη της ημέρας έγκρισης της εισαγωγής από το Χ.Α.» 

Αρθρο 15 

Η παράγραφος 3, του άρθρου 37 του Κανονισμού κα- 
ταργείται. 

Άρθρο 16 

Στο άρθρο 39 του Κανονισμού: 

1. Οι παράγραφοι 1 και 3 αντικαθίστανται ως εξής: 

«1. Σε περίπτωση διανομής μερίσματος, την επόμε¬ 
νη εργάσιμη ημέρα της ημερομηνίας που η Εκδότρια 
είχε καθορίσει ως ημέρα προσδιορισμού των μετόχων 
που δικαιούνται μερίσματος και με την προϋπόθεση 
ότι η Εκδότρια έχει γνωστοποιήσει στον Διαχειριστή 
του Σ.Α.Τ. την αξία του μερίσματος, ο διαχειριστής του 
Σ.Α.Τ. ακολουθεί την εξής διαδικασία: 

α. θέτει στη διάθεση της Εκδότριας, Αρχείο Προσδιο¬ 
ρισμού Δικαιούχων Μερίσματος, στο οποίο οι δικαιούχοι 
προσδιορίζονται με τα εξής στοιχεία: 
αα. Κωδικός Αριθμός Μερίδας Επενδυτή (ΚΑΜΕ), 
ββ. Στοιχεία αναγνώρισης επενδυτή, όπως αυτά εμ¬ 
φανίζονται στην αντίστοιχη Μερίδα, 
γγ. Συνολικό αριθμό αξιών ανά Μερίδα δικαιούχου, 
δδ. Φορολογικά στοιχεία δικαιούχου, 
β. εάν τη διανομή διεξάγει πιστωτικό ίδρυμα κατόπιν 
σχετικής εντολής της Εκδότριας, θέτει στην διάθεση 
του πιστωτικού ιδρύματος: 

αα. Συγκεντρωτικό ανά Χειριστή ηλεκτρονικό αρχείο 
θέσεων με τον αριθμό των αξιών και το πληρωτέο ποσό. 

ββ. Ηλεκτρονικό αρχείο αναλυτικών θέσεων των δι¬ 
καιούχων που: 

ί. Τηρούν τις αξίες τους στον ειδικό λογαριασμό της 
μερίδας τους, 

ϋ. Τηρούν τις αξίες τους σε μερίδες μη εμφανισθέντων 
επενδυτών, 

μι. Δεν έχουν παράσχει σχετική εξουσιοδότηση στους 
Χειριστές τους για την είσπραξη του μερίσματος. 

γ. εάν τη διανομή διεξάγει ο Διαχειριστής του Σ.Α.Τ. 
για τη διανομή λαμβάνει υπόψη τα υπό αα έως ββ. 
στοιχεία. 

«3. Εφόσον πρόκειται για αξίες καταχωρημένες σε Κοι¬ 
νή Επενδυτική Μερίδα η σχετική βεβαίωση χορηγείται 
στον συνδικαιούχο, που εμφανίζεται ιεραρχικά πρώτος 
στη σειρά καταχώρισης στην Κοινή Επενδυτική Μερίδα.» 

2. Η παράγραφος 2 καταργείται. 

Αρθρο 17 

Στο άρθρο 41 του Κανονισμού: 

1. Η παράγραφος 2 αντικαθίσταται ως εξής: 

«2. Το Κ.Α.Α θέτει στη διάθεση της Εκδότριας κατά¬ 
σταση δικαιούχων των αξιών που έχουν διαγράφει.» 

2. Η παράγραφος 3 καταργείται. 

Άρθρο 18 

Η παράγραφος 4, του άρθρου 42 του Κανονισμού αντι¬ 
καθίσταται ως εξής: 

«4. Επιπλέον, το Κ.Α.Α εκδίδει ύστερα από σχετικό 
αίτημα της Εκδότριας και θέτει στη διάθεσή της δύο 
καταστάσεις: στην πρώτη αναφέρονται οι δικαιούχοι 
που δέσμευσαν τις αξίες τους για συμμετοχή στη Γ ε¬ 
νική Συνέλευση, η ημερομηνία δέσμευσης καθώς και 
ο αριθμός των αξιών, που ο καθένας έχει δεσμεύσει 
ενώ στη δεύτερη αναφέρονται οι δικαιούχοι, που έχουν 
προβεί σε αποδέσμευση των αξιών τους σύμφωνα με 
το δεύτερο, τρίτο και τέταρτο εδάφιο της παρ. 5 του 
παρόντος άρθρου. Η Εκδότρια έχει την υποχρέωση να 
ελέγχει τη συμφωνία των εκδιδομένων βεβαιώσεων με 
τις ως άνω καταστάσεις.» 


Αρθρο 19 

Μετά το άρθρο 42 του Κανονισμού προστίθεται νέο 
άρθρο 42α, ως εξής: 

«Αρθρο 42α 

Διαδικασία συμμετοχής μετόχου σε Γ ενική Συνέλευση 
εισηγμένης εταιρείας σύμφωνα με το άρθρο 28α του 
κ.ν. 2190/1920 

1. Για την εφαρμογή της διαδικασίας ημερομηνίας 
καταγραφής (ΐΌΟΟΓά άαίθ) του άρθρου 28α του κ.ν. 2190/ 
1920 και της Οδηγίας 2007/36/ΕΚ για τη συμμετοχή σε 
Γενική Συνέλευση εισηγμένης εταιρίας ή εταιρίας με 
μετοχές ενταγμένες σε ΠΜΔ όπου συντρέχει περίπτωση 
(Εκδότριας) ως και σε κάθε άλλη περίπτωση εταιρικής 
πράξης όπου η εν λόγω διαδικασία τυγχάνει εφαρμογής, 
ισχύουν τα εξής: 

α. Η Εκδότρια γνωστοποιεί στο Διαχειριστή του Σ.Α.Τ. 
την ημερομηνία διεξαγωγής του εταιρικού γεγονότος, 
το είδος και την ημερομηνία καταγραφής των δικαιού¬ 
χων, με βάση την οποία θα συμμετέχουν οι δικαιούχοι 
στο εταιρικό γεγονός. 

β.'Εως την ημερομηνία καταγραφής ο Διαχειριστής 
του Σ.Α.Τ. παραδίδει στην Εκδότρια, με απευθείας ηλε¬ 
κτρονική σύνδεση, κατάσταση δικαιούχων συμμετοχής 
στη Γενική Συνέλευση. Τυχόν βεβαίωση μετοχικής ιδι¬ 
ότητας, την οποία σε εξαιρετικές περιπτώσεις η Εκ- 
δότρια δύναται να ανακοινώσει και να απαιτήσει από 
τους δικαιούχους συμμετοχής να προσκομίσουν κατά 
την διεξαγωγή της Γ ενικής Συνέλευσης, εκδίδεται από 
τους Χειριστές Σ.Α.Τ. 

2. Σε περίπτωση Κοινής Επενδυτικής Μερίδας, η κα¬ 
τάσταση δικαιούχων συμμετοχής στη Γ ενική Συνέλευση 
εμφανίζει ως δικαιούχο για τη συμμετοχή το συνδικαι- 
ούχο της Μερίδας το όνομα του οποίου αναφέρεται 
ιεραρχικά πρώτο στη σειρά καταχώρισης στην Κοινή 
Επενδυτική Μερίδα.» 

Αρθρο 20 

Η περίπτωση (β) της παραγράφου 1 του άρθρου 46 
του Κανονισμού αντικαθίσταται ως εξής: 

«(β) Να υποβληθούν στο διαχειριστή του Σ.Α.Τ. τα εξής 
έγγραφα: 

(αα) Η έγγραφη σύμβαση με την οποία μεταβιβάζο¬ 
νται οι αξίες, με βεβαιωμένο το γνήσιο των υπογραφών 
των συμβαλλομένων από αστυνομική αρχή ή διοικητική 
αρχή, σύμφωνα με τα οριζόμενα στον Κώδικα Διοικη¬ 
τικής Διαδικασίας, καθώς και κάθε άλλο έγγραφο που 
κατά την κρίση του διαχειριστή του Σ.Α.Τ. απαιτείται 
κατά περίπτωση για τη νομιμοποίηση των επενδυτών. 
Από την υποχρέωση της βεβαίωσης του γνησίου της 
υπογραφής εξαιρούνται: 

(ί) οι μεταβιβάσεις που αφορούν ιδιώτες επενδυτές, 
οι οποίες δύνανται να εξυπηρετούνται αυτοπροσώπως 
στα γραφεία του Κ.Α.Α., όπου η διαπίστωση της ταυ¬ 
τοπροσωπίας τους πραγματοποιείται από τους εξου¬ 
σιοδοτημένους προς τούτο υπαλλήλους, 

(ϋ) οι μεταβιβάσεις αξιών που προβλέπονται στο άρ¬ 
θρο 63α παρ. 2 και 63β παρ. 2, οι οποίες δύνανται να 
εξυπηρετούνται υπό τη διαχείριση και ευθύνη της ΑΕ- 
ΔΑΚ με την οποία έχουν συμβληθεί οι επενδυτές.» 

Αρθρο 21 

Στο άρθρο 51 του Κανονισμού: 

1. Οι περιπτώσεις (β) και (γ) καταργούνται. 

2. Η περίπτωση (δ) αντικαθίσταται ως εξής: 

« δ. Οι βεβαιώσεις παρακρατηθέντων φόρων σύμφωνα 
με τον Κ.Φ.Ε., όπως ισχύει.» 

Άρθρο 22 

Στο άρθρο 57 του Κανονισμού: 

1. Το τελευταίο εδάφιο της παραγράφου 1 καταργείται. 

2. Η παράγραφος 2 αντικαθίσταται ως εξής: 

«2. Η μεταφορά των αξιών από το Μεταβατικό Λογα¬ 
ριασμό της Εκδότριας στους Λογαριασμούς των δικαι¬ 
ούχων διενεργείται από το Κ.Α.Α τουλάχιστον μία ημέρα 
πριν από την έναρξη διαπραγμάτευσης των αξιών αυτών 
στο Χ.Α.. Σε αυτό το χρονικό διάστημα, οι Χειριστές μπο¬ 
ρούν να λαμβάνουν πληροφορίες μέσω του Σ.Α.Τ. για τη 
μεταφορά των αξιών αυτών. Οι ως άνω μεταφερθείσες 
αξίες καταχωρούνται οριστικά στους Λογαριασμούς των 
δικαιούχων και γίνονται διαθέσιμες την προηγούμενη 
ημέρα της έναρξης διαπραγμάτευσής τους στο Χ.Α., 
μετά το πέρας της συνεδρίασης. Αξίες που εισάγονται 
προς διαπραγμάτευση στο Χ.Α. και ταυτόχρονα τίθενται 
σε καθεστώς αναστολής διαπραγμάτευσης καταχωρού- 
νται οριστικά στους Λογαριασμούς των δικαιούχων την 
ίδια ή σε επόμενη εργάσιμη της ημέρας έγκρισης της 
εισαγωγής από το Χ.Α. Κατά τα λοιπά εφαρμόζεται το 
άρθρο 36 του παρόντος Κανονισμού.» 

Αρθρο 23 

Το άρθρο 77 του Κανονισμού αντικαθίσταται ως εξής: 

«Άρθρο 77 
Πληρωμή τόκων 

1. Η Εκδότρια αναθέτει σε εξουσιοδοτημένο πιστω¬ 
τικό Ίδρυμα ή στο Διαχειριστή Σ.Α.Τ. να ενεργήσει 


για την καταβολή των τόκων, η οποία διενεργείται 
ως εξής: 

α. η Εκδότρια γνωστοποιεί στο Διαχειριστή Σ.Α.Τ. την 
ημέρα προσδιορισμού των δικαιούχων του τόκου καθώς 
και το μικτό πληρωτέο ποσό ανά ομολογία. 

β 8 . Κατά τα λοιπά, ισχύουν κατ’ αναλογία τα οριζόμενα 
στο άρθρο 39. 

2. Οι βεβαιώσεις καταβολής τόκων για φορολογική 
χρήση, εκδίδονται από το Σ.Α.Τ. και χορηγούνται: 

α. από τους Χειριστές του Σ.Α.Τ., για ομολογίες κατα- 
χωρημένες σε Λογαριασμό Χειριστή. 

β. από το Διαχειριστή Σ.Α.Τ., για ομολογίες καταχω- 
ρημένες στον Ειδικό Λογαριασμό. 

3” Σε περίπτωση ομολογιών καταχωρημένων σε Κοι¬ 
νή Επενδυτική Μερίδα, η σχετική βεβαίωση καταβολής 
τόκων χορηγείται στον συνδικαιούχο που εμφανίζεται 
ιεραρχικά πρώτος στη σειρά καταχώρισης στην Κοινή 
Επενδυτική Μερίδα.» 

Αρθρο 24 

1. Η παρούσα απόφαση τίθεται σε ισχύ από τη λήψη της, 
εκτός από το άρθρο 3 το οποίο ισχύει από την ημερομη¬ 
νία δημοσιοποίησης της απόφασης του Διαχειριστή του 
Σ.Α.Τ. με την οποία εξειδικεύονται οι χρονικές προθεσμίες 
και τα σχετικά τεχνικά θέματα εφαρμογής του και το 
αργότερο εντός διμήνου από τη λήψη της παρούσας. 

2. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

